**\_\_. tétel: A hangkapcsolódási szabályosságok típusai és a helyesírás összefüggése**

A hangok képzésekor nem mindig az adott hangot ejtjük ki, némely esetben **a hang képzése a környezete szerint megváltozhat**. Ezek a kiejtésbeli változások nem esetlegesek, hanem szabályszerűségek vezérlik. **Ezek a magánhangzó- és mássalhangzó-törvények.**

A mássalhangzó-törvények a következők: (teljes és részleges) hasonulás, összeolvadás, kiesés, rövidülés.

**Hasonulások**

Ha két hang találkozásakor az egyik olyan módon változik, hogy a másik hanghoz teljesen vagy részben hasonlóvá válik, akkor hasonulásról beszélünk.

**A teljes hasonulás**

Teljes hasonulás esetén az egyik hang teljes mértékben a másik hanghoz válik hasonlóvá. Pl.: anyja – kiejtésben anynya, vassal – vas+val

A teljes hasonulásoknak két fajtája van: írásban jelölt és írásban jelöletlen. Az anyja esetében a kiejtés eltér a leírott alaktól, a vassal esetében nem.

**Részleges hasonulás**

Részleges hasonulás esetén a hang nem teljes mértékben hasonul a másik hanghoz, csak egy tulajdonsága (zöngésség, képzés helye) változik meg.

Ha a hang úgy hasonul, hogy zöngéssége változik meg, akkor zöngésség szerinti részleges hasonulásról beszélünk. Házhoz – kiejtésben: hászhoz, vasgolyó kiejtésben: vazsgolyó.

A részleges hasonulások másik fajtájában a zöngésség nem, csak a képzés helye változik meg. Ezt képzés helye szerinti részleges hasonulásnak nevezzük. Ponty – kiejtésben ponyty, színpad – kiejtésben szímpad

**Összeolvadás**

Összeolvadáskor mindkét hang megváltozik, és egy harmadik hangot ejtünk. Pl.: barátja – kiejtésben: baráttya t+j – tty

**Rövidülés**

Sokszor a mássalhangzók időtartama megváltozik, a kiejtésben röviddé válik. Visszhang – kiejtésben viszhang, hallgat – kiejtésben halgat

**Kiesés**

Ha több különböző helyen képzett mássalhangzó kerül egymás mellé, akkor az egyik mássalhangzó kieshet. Pl.: mindnyájan – kiejtésben: minnyájan, mondta – kiejtésben: monta

\_

Feladatok:

**Ismertesse, hogy az alábbi szavakban milyen hangtörvények érvényesülnek!**

**anyja, színpad, otthon, mindnyájan,**

*teljes hasonulás részleges hasonulás rövidülés kiesés*

*(írásban jelöletlen) (képzés helye szerinti)*

**vassal, mulatság, mosdó**

*teljes hasonulás összeolvadás részleges hasonulás*

*(írásban jelölt) (zöngésség szerinti)*